Grand Theft Auto V

Grand Theft Auto V

Trumpiau (GTA V) – veiksmo-nuotykių atvirojo pasaulio žanro kompiuterinis žaidimas. Tai yra pirmas visiškai naujas „GTA“ serijos žaidimas nuo 2008 metais pasirodžiusio „Grand Theft Auto IV“. „GTA V“ veiksmas sugrįžo į Los Santos miestą bei San Andreas apylinkes, paremtas Los Andželu, tačiau šį karta miestas, bei visas žaidimo pasaulis yra daug didesnis bei detalesnis. Taip pat pirma kartą „GTA“ žaidimų serijos istorijoje, naujoji dalis turi 3 pagrindinius veikėjus: Maiklą (Michael), Frankliną (Franklin) ir Trevorą (Trevor). Žaidimo eigoje tenka žaisti su kiekvienu iš jų, o kai kurias misijas teks atlikti žaidžiant visais trimis.

Prologas

Maiklas ir Trevoras – buvę seni bičiuliai ir bendradarbiai, prieš dešimt metų stoję koją kojos už vienas kito gyvybes ir per nelaimingai įvyksiantį apiplėšimą išskiriami likimo valiai. Dėl prastai susiklosčiusios situacijos, Maiklas apsisprendžia melo pagalba viską mesti ir bėgti su šeima nuo savo draugų, o kartu ir nuo problemų.
Praėjo visas amžius ir pagaliau atrodo viskas užsimiršo. Maiklas su šeima gyvena nuostabų gyvenimą savo viloje, bet dėl savo problematiškų santykių jis įklimpsta į bėdą, iš kurios nusprendžia gelbėtis pradėdamas tą, ką baigė prieš 10 metų, tuo pačiu įtraukdamas ir savo naująjį bičiulį Frankliną, kuris jau ilgą laiką ieško savo gyvenime pokyčių.
Maiklas sugeba išklimpti ir dar kartą, bet jo nelaimei niekas nepraslysta pro jo, jau nebe bičiulio Trevoro, ausis. Dėka jo visi vėl pasijus kaip praėjusiame dešimtmety.

Plačiau apie žaidimą

Žaidimo siužetinė linija visą istoriją labai įtempta. Tai šį žaidimą daro vienu iš geriausių serijos dalių.
„Rockstar Games“ kurdami žaidimą didelį dėmesį atkreipė į orų permainas ir dangaus bei apšvietimo kokybę. „GTA V“ naudoja naujausias technologijas ir techninius sprendimus, todėl žaidėjai kiekvieną akimirką pamatys kažką naujo ir įspūdingo.
Nemažiau dėmesio sulaukė ir pagrindinių personažų emocijų atkūrimas ir detalumas. „Rockstar Games“ prieš išleidimą minėjo, kad pagrindiniai veikėjai žaidime bus sudaryti iš daugiau poligonų, negu „GTA IV“, „GTA San Andreas“ ir likę serijos žaidimai sudėjus.
Verta paminėti, kad daili grafika atsiliepė konsolių našumui ir žaidimas, priklausomai nuo veiksmo intensyvumo, veikia tik 20-30 kadrų per sekundę.

Papildoma veikla

Įvykdžius visas 69 misijas žaidime galima užsiimti papildoma veikla. Taip pat dėl geresnių rezultatų žaidėjas turi galimybę iš naujo įvykdyti papildomą veiklą ir istorijos režimą nepaveikiant turimo progreso.

Lenktynės

Žaidime yra 3 tipų skirtingos lenktynės – žemės, oro ir vandens. Žemės lenktynės taip pat turi skirtingų pasirinkimų (ralis, krosinis, gatvės ir t. t.)

Žaidimo transportas

9 metų pertraukos žaidime galima valdyti lėktuvus, traktorius ir pirmą kartą pasirodė povandeninis laivas. Žaidime yra 235 skirtingo transporto rušių modeliai, dauguma jų turi skirtingus pavadinimus ir/ar išvaizdą nuo praėjusių dalių. Transporto „GTA V“ žaidime yra beveik du kartus daugiau negu transporto buvo „GTA San Andreas“, kuris pasirodė pirmą kartą 2004 m.

Grand Theft Auto Online

Grand Theft Auto Online (GTA Online) – „GTA V“ daugelio žaidėjų režimas, palaikantis iki 30 žaidėjų. Žaidėjai gali žaisti „GTA V“ pasaulyje bei naudotis visomis pasaulyje esančiomis parduotuvėmis bei kitomis žaidimo paslaugomis.
Grand Theft Auto Online išleistas 2013 m. spalio 1 d. kaip žaidimo papildymas, praėjus 14 dienų po pačio „GTA V“ išleidimo. Grand Theft Auto Online siužetas vyksta porą mėnesių prieš pagrindinę žaidimo istoriją. Visi GTA Online režime po papildymų atsirandantys daiktai iš karto prieinami ir istorijos režime nemokamai.

Siužetas

Grand Theft Auto Online veiksmas prasideda iš kart po to, kai susikuriamas personažas. Veikėjas atskrenda į Los Santos miestą kaip ir visi kiti – vedamas troškimo gyventi turtingai. Čia veikėją pasitiks būsimas partneris Lamaras (Lamar). Po poros minučių įžangos prasideda ir pirmoji misija, o su ja kartu ir apmokymų pradžia. Žaidimo eigoje, gaunami patirties taškai ir keliamas žaidėjo lygis bei žaidėjo įgūdžiai.

Personažai

Kaip ir istorijos režime, žaidžiant GTA Online personažus galima keisti įvairiapusiškai. Nuo šiol personažui galima pirkti drabužius iš Los Santos parduotuvių ar suteikti išskirtinę šukuoseną grožio salonuose. Taip pat galima parinkti savo personažui dominuojančius genus, nustatyti jo elgesį ar hobius.

Pinigai ir gyvenimas

Kaip ir istorijos režime, vienas iš pagrindinių GTA Online siekių yra užsidirbti/gauti kuo daugiau pinigų. Pinigus galima leisti perkant namus, garažus, automobilius, šukuosenas, makiažą ir aksesuarus, drabužius savo personažui.
Pinigų gauti ypač lengva apiplėšiant parduotuves, darant misijas su draugais ar vykdant kitą žaidime prieinamą veiklą.
Kai žaidėjas nusiperka namą ir pakviečia kitą žaidėją jo apžiūrėti, kitas žaidėjas turės naudoti durų skambutį, kurį girdės tik namo savininkas. Savininkas gali nuspręsti, ar įleisti kitą žaidėją ar ne.
Nusipirkus automobilį, žaidėjai gali jį užrakinti, kad kiti žaidėjai jo nepavogtų. Pavogus ar nusipirkus patinkančią mašiną, ją būtina apdrausti, kad sudaužimo/sunaikino atveju, būtų galima paskambinti į draudimo kompaniją ir mašina būtų gražinta (už papildomą mokestį).
Po 1.13 žaidimo versijos pavadinimu „The High Life" žaidime atsirado galimybė nusipirkti ir antrą nekilnojamąją nuosavybę. O nuo 1.15 žaidimo versijos ir trečią.

Misijos ir įvykiai

Pasak Leslie Benzies („Rockstar Games“ direktoriaus), GTA Online turi apie 750 misijų, kurias žaidėjai galės vykdyti kartu su savo draugais ar kitais žaidėjais internete. Taip pat, „Rockstar Games“ su laiku pridės ir daugiau misijų.

Papildymai

GTA Online žada sulaukti reguliarių atnaujinimų. „Rockstar Games“ prižadėjo, kad pirmieji papildymai bus visiškai nemokami. Laikui bėgant žaidimo vizualinė išvaizdą ir savybės gali truputį keistis, kadangi kūrėjas atsižvelgia į naudotojų pageidavimus ir priekaištus.

„GTA Online Deathmatch & Race Creators“

2013 m. gruodžio 10 d. buvo išleistas antrasis papildymas pavadinimu „GTA Online Deathmatch & Race Creators“. Papildymas pridėjo galimybę sukurti savo lenktynes ir susišaudymus, o vėliau juos žaisti su draugais ar kitais žaidėjais.

„Capture Mode“

2013 m. gruodžio 17 d. pasirodė trečiasis papildymas pavadinimu „Capture Mode“. Papildymas pridėjo vieną naują žaidimo režimą ir 20 naujų misijų.
Žaidimo režimas turi 4 skirtingus žaidimo tipus ir yra paremtas pagal visiems žinomą „Capture the Flag“ žanrą, kuriame pagrindinis tikslas komandiniu būdu pavogti kuo daugiau priešo vėliavėlių per tam skirtą laiką.

„The Valentine’s Day Massacre Special“

2014 m. vasario 13 d. kartu su klaidų ištaisymo paketu pasirodė ir ketvirtasis papildymas. Šis papildymas buvo pirmasis trumpas renginys skirtas Valentino dienos proga. Papildymas yra unikalus tuo, kad žaidėjai turėjo galimybę nusipirkti trumpam laikui atsiradusius daiktus:
Gusenberg Sweeper ginklą, Albany Roosevelt mašiną, drabužių, naujų misijų ir kaukių.
Vėliau jie buvo pašalinti iš žaidimo (nusipirkti daiktai visam laikui liko žaidėjų inventoriuje).

„The Business Update“

2014 m. kovo 4 d. pasirodė 1.11 žaidimo versijos paketas.
Paketas susidėjo iš 3 naujų sportinių mašinų (Albany Alpha, Dinka Jester, Grotti Turismo R), 2 naujų ginklų (Heavy Pistol, Special Carbine) ir pirmą kartą žaidime su papildymu pasirodžiusį „Buckingham Vestra“ lėktuvą ir naujų misijų.

Žaidimo įvertinimai

Žaidimas surinko labai aukštus balus beveik visuose didžiausiuose žaidimų portaluose, taip tapdamas vienu geriausiu visų laikų žaidimu.
Metacritic – 97/100
Gamespot – 9/10
IGN – 10/10
GameRankings – (PS3) 97%, (X360) 96%